**SPRÁVA O ÚČASTI VEREJNOSTI NA TVORBE PRÁVNYCH PREDPISOV**

Verejnosť bola o príprave návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov informovaná prostredníctvom predbežnej informácie č. PI/2024/46 zverejnenej v informačnom systéme verejnej správy Slov-Lex od 27.02.2024 do 01.03.2024.

Verejnosť mala možnosť zasielať návrhy a podnety k príprave návrhu zákona.

K predbežnej informácii č. PI/2024/46 neboli v rámci procesu pripomienkovania predbežnej informácie v informačnom systéme verejnej správy Slov-Lex zo strany verejnosti predložené žiadne vyjadrenia.

Verejnosť bola o príprave návrhu zákona informovaná aj prostredníctvom verejného pripomienkového konania v informačnom systéme verejnej správy Slov-Lex od 26.04.2024 do 20.05.2024.